**Андреј Андреевич Рубљов** (руски: *Андре́й Андре́евич Рублёв* ; 20 октомври 1997) — руски професионален тенисер. Неговото највисоко рангирање на АТП листата било осмото место и го достигнал во октомври 2020 година. Рубљов влегол во топ 10 на АТП-турнејата во октомври 2020 година, каде има освоено седум титули во сингл категоријата и стигнал до девет финалиња.

Во својата јуниорска кариера, Рубљов ја освоил титулата во сингл на Отвореното тениско првенство на Франција 2014 година, победувајќи го во финалето шпанецот Мунар. Тој освоил бронзен медал во сингл и сребро во двојки на Летните младински олимписки игри 2014 во Нанџинг.
Рубљов остварил седум победи над топ 10 играчи меѓу кои и Роџер Федерер, Доминик Тием и Стефанос Циципас. Тој се пласирал во четврт-финалето на Отвореното тениско првенство на САД и Отвореното тениско првенство на Франција и во полуфиналето на Дејвис купот со репрезентацијата на Русија. Тој ја освоил единствената титула во двојки на Кремлин Купот во 2015 година заедно со Дмитриј Турсунов, а меѓу неговите титули во сингл се и победите на домашен терен во Москва и Санкт Петербург.

Личен живот
-----------

Рубљов е роден во Москва од татко Андреј Рубљов Постариот, поранешен професионален боксер, и тенискиот тренер Марина Маренко која работела со тенисери како Ана Курникова. Негов тренер, сепак, бил белорусинот Сергеј Тарасевич. Негови идоли од неговото детство се Роџер Федерер, Рафаел Надал, Григор Димитров и Милош Раониќ, чии натпревари редовно ги проучувал Рубљов; на пример, го проучувал сервисот на Раониќ, стилот на игра и стасот на стапалото на Надал и волејот и форхендот на Федерер. Надвор од тенисот, Рубљов тренира бокс и кошарка, а особено е заинтересиран за Мајк Тајсон. Негови омилени бендови се Металика, Уан Дирекшн, АЦ / ДЦ и Наутилус Помпилиус, и исто така тој сака акциони спакувани филмови со борби.

Наводи
------

1. ↑  „Russian – BGN/PCGN transliteration system". *transliteration.com*. Посетено на 27 November 2020.
2. ↑  Russians Kasatkina, Rublev win French Open junior titles[*мртва врска*]
3. ↑  „Rublev's menu is varied in food, but steady in tennis". ITF. 5 June 2014. Посетено на 3 October 2016.
4. ↑  „Tennis is family affair for Rublev". Sarasota Herald-Tribune. 3 December 2013. Архивирано од изворникот на 2020-02-18. Посетено на 3 October 2016.
5. ↑  „Поколение Next: Андрей Рубљов" [Generation Next: Andrey Rublev] (руски). SportBox. 9 June 2014. Посетено на 3 July 2014.
6. ↑  Yakov Chudakov (23 July 2012). Чемпионат Европы. Андрей Рублёв: Играть в теннис помогает бокс [European Championships. Andrey Rublev: Boxing helps me playing tennis] (руски). GoTennis. Посетено на 3 July 2014.
7. ↑  Evgeny Fedyakov (30 June 2014). Андрей Рубљов: "Что я должен делать?" – спросил меня Макинрой" [Andrey Rublev: "What Should I Do?", asked me McEnroe] (руски). Sport-Express. Архивирано од изворникот на 10 July 2014. Посетено на 3 July 2014.
8. ↑  Fitzpatrick, Cody (February 13, 2020). „Baseline: Rublev Talks Cats, Hair, One Direction in Reddit AMA". *baseline.tennis.com*. Tennis. Архивирано од изворникот на 2020-02-15. Посетено на 24 November 2020.

Надворешни врски
----------------

* Андреј Рубљов Профил на мрежното место на АТП (англиски) Уредете го ова на Википодатоците
* Андреј Рубљов (тенисер) на официјалното мрежно место на Дејвис купот

| Награди и достигнувања |
| --- |
|
| Претходник**Германија Александар Зверев** | **Јуниорски светски шампион**2014 | Наследник**САД Тејлор Фриц** |